**KUTSESTANDARD**

**Raudtee teemehaanik, tase 2**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Raudtee teemehaaniku abi, tase 2 | 2 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Raudtee teemehaaniku abi, tase 2 tööks on rööbastee ja raudteerajatiste hooldus- ja remonttööd. Vajadusel töötab ta signalistina, et tagada liiklusohutus rööbasteel töötamisel.  Raudtee teemehaaniku abi, tase 2 on lihttööline, kes töötab vastavalt juhendamisele ja vastutab oma tööülesannete täitmise eest.  Rööbastee ja raudteerajatiste hooldus-, remont- ja ehitustööde kutseala koosneb neljast kutsest:  Raudtee teemehaaniku abi, tase 2 teeb brigaadi liikmena lihtsamaid raudtee hooldus- ja remonttöid, vajades mõnikord ka kogenud töötaja juhendamist.  Raudtee teemehaanik, tase 3 töötab brigaadi liikmena, kontrollib iseseisvalt raudtee tehnilist seisukorda, teeb tehnohooldust ja remonti ning leiab võimalike vigade põhjusi.  Raudtee teemehaanik, tase 4 korraldab ja teeb rööbastee ja raudteerajatiste hooldus-, remont- ja ehitustöid, juhendab brigaadi liikmeid ilmnenud vigade analüüsimisel ja vigade vältimiseks vajalike abinõude valikul ning kontrollib tehtud töö tulemust etteantud juhiste järgi.  Raudtee teemehaanik, tase 5 planeerib ja juhib hooldus-, remont- ja ehitustöid (sh määrab materjalide ja mehhanismide vajadust), kontrollib tehtud töö tulemust, kavandab ja korraldab parendustegevused ning võtab töö vastu või kontrollib rööbastee ja raudteerajatiste seisukorda ning teeb raudteerajatiste hooldus-, remont- ja ehitustöid.  Raudtee teemehaaniku abi, tase 2 töö toimub üldjuhul välitingimustes nii päevasel kui öisel ajal.  Töökeskkond on kõrgendatud ohuga töökoht raudteel, sealjuures töötamine ebatasasel pinnal ja erinevates ilmastikuoludes. Seetõttu on raudtee keevitaja töös vajalik hea füüsiline tervis ja keskkonnataluvus, ta peab järgima tööeeskirjade, tervisekaitse- ja ohutusnõudeid, kasutama töö iseloomule ja ilmastikule vastavat kõrgnähtavat tööriietust ning isikukaitsevahendeid. Ohutusnõuete rikkumine võib põhjustada raudteeohutust mõjutava juhtumi või tööõnnetuse.  Kohustuslik on läbida eelnev ja perioodiline raudteetöötaja tervisekontroll.  Põhilisteks töövahenditeks on hooldustöödeks vajalikud käsitööriistad ja signaal- ja sidevahendid. |
| Kommentaarid: |
| **A.2 Tööosad** |
| A.2.1 Tööks valmistumine  A.2.2 Liiklusohutuse tagamine  A.2.3 Lumetõrjetööde tegemine raudteel |
| **A.3 Kutsealane ettevalmistus** |
| Tavaliselt töötavad 2. taseme raudtee teemehaaniku abidena inimesed, kellel on vähemalt põhiharidus ja kelle kutseoskused on omandatud töö käigus vähemalt 3. taseme kogenud teemehaaniku juhendamisel. |
| Kommentaarid: |
| **A.4 Enamlevinud ametinimetused** |
| Teetööline, pöörmepuhastaja, ülekäikude ja ülesõitude puhastaja, raudtee geoaluste mõõdistaja, liikluse reguleerija |
| Kommentaarid: |
| **A.5 Regulatsioonid kutsealal tegutsemiseks** |
| Kutsealal töötamiseks on vajalik kutsetunnistus raudteeseaduse kohaselt. |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Raudtee teemehaaniku abi, tase 2 kutse taotlemisel on nõutud üldoskuste B.2 ja kõigi kompetentside B.3.1-B.3.3 tõendamine. |

|  |  |
| --- | --- |
| **B.2 Raudtee teemehaaniku abi, tase 2 üldoskused** | **EKR tase 2** |
| Tegevusnäitajad:   1. järgib raudteetranspordi töö ja liikluse korraldamise põhimõtteid oma kutsetaseme piires; 2. järgib oma töös kõikide asjakohaste standardite, juhendite ja õigusaktide nõudeid; 3. järgib töötervishoiu- ja tööohutusnõudeid (sh kasutab isikukaitsevahendeid) töö planeerimisel, töökoha ettevalmistamisel, töö käigus ja töökoha korrastamisel ning arvestab teiste inimeste ja keskkonnaga enda ümber, vältimaks tööõnnetusi raudteel; 4. peab puhtust ja korda ning hoiab ja kasutab teiste inimeste, organisatsiooni, ühiskonna ja loodusvarasid (töökoht, materjalid, seadmed jm) hoolivalt ja otstarbekalt; 5. teatab vastutavale töötajale töö valmisolekust ja lõpetamisest; 6. oskab märgata potentsiaalset probleemi, vaadata läbi seotud teavet, sõnastada lahendamist vajav küsimus ja hinnata võimalusi ning strateegiaid sellele vastuse leidmiseks; 7. katkestab töö tervisele, tehnikale, liiklusele või keskkonnale ohtliku olukorra tekkides; teavitab koheselt vastavalt nõuetele; 8. oskab kollektiivi vajadustega ning ühise eesmärgiga arvestada ning teistega ülesannete täitmiseks koostööd teha, sealhulgas vajalikku ja kasulikku informatsiooni jagada; 9. osaleb erialastes aruteludes oma kompetentsuse piires; oskab konstruktiivses väitluses ja arutelus argumente koostada ja esitada, et veenda vastaspoolt või neutraalset kolmandat poolt oma seisukohas; 10. osaleb kutsealases täiendusõppes; rakendab õpitut oma töös; 11. valdab eesti keelt vähemalt tasemel A1 (vt lisa 1). | |
| Kommentaarid: | |

|  |
| --- |
| **B.3 Kompetentsid** |

|  |  |
| --- | --- |
| **B.3.1 Tööks valmistumine** | **EKR tase 2** |
| Tegevusnäitajad:   1. valib oma tööriistad, väikemehhanismid ja abiseadmed, juhindudes töö iseloomust ja tehnoloogiast; 2. kasutab isikukaitsevahendeid, juhindudes ohuteguritest, seadmete kasutusjuhendite ja organisatsiooni ohutusjuhendite nõuetest. | |
| Kommentaarid: | |
| **B.3.2 Liiklusohutuse tagamine** | **EKR tase 2** |
| Tegevusnäitajad:   1. järgib ohutusmeetmeid ja piirab töökoha ohutuse tagamiseks ajutiste signaalmärkidega; 2. paigaldab, hooldab ja eemaldab ajutisi tee- ja signaalmärke, juhindudes etteantud korraldustest; 3. teeb visuaalselt kindlaks liiklusohtliku rikke ja tegutseb koheselt liiklusohutuse tagamiseks, rikke likvideerimisel tegutseb vastavalt juhistele. | |
| Kommentaarid: | |
| **B.3.3 Lumetõrjetööde tegemine raudteel** | **EKR tase 2** |
| Tegevusnäitajad:   1. teeb käsitsi lumetõrjetöid raudteerajatistel (raudteeületuskohad, pöörmed, platvormid jm), kasutades asjakohaseid töövahendeid; 2. teeb lumetõrjetöid raudteerajatistel (raudteeületuskohad, pöörmed, platvormid jm), kasutades väikemehhanisme, juhindudes väikemehhanismide kasutusjuhenditest. | |
| Teadmised:   1. lumetõrjetööde väikemehhanismide kasutus-, hooldus- ja hoiustamispõhimõtted; 2. pöörmete ja ülesõitude ja ülekäikude korrashoiunõuded. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1**  **Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris |  |
| 1. Kutsestandardi koostajad | Indrek Kaliste, Leonhard Weiss OÜ  Rein Ljäkin, AS Eesti Raudtee  Tavo Sarnik, Go Track OÜ  Moonika Siniallik, Edelaraudtee AS  Meeri Sõerd, Tarbijakaitse ja Tehnilise Järelevalve Amet  Tarvi Viisalu, AS Eesti Raudtee  Peep Õim, SA Raudteekutsed |
| 1. Kutsestandardi kinnitaja | Transpordi ja Logistika Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 6 |
| 1. Viide Ametite Klassifikaatorile (ISCO 08) | 7215 Troppijad ja trossijätkajad |
| 1. Viide Euroopa kvalifikatsiooniraamistikule (EQF) | 2 |
| **C.2 Kutsenimetus võõrkeeles** | |
| Inglise keeles | Railway Mechanic, level 2 |
| Vene keeles | Mонтёр пути, Механик пути |
| Kommentaarid: |  |
| **C.3 Lisad** | |
| Lisa 1[Keelte oskustasemete kirjeldused](https://www.kutsekoda.ee/et/kutseregister/kutsestandardid/10683463/lisad/10683468/keelte-oskustasemete-kirjeldusedks-lisauuspdf) | |
| Kommentaarid: | |